Moskvadagi bosmaxonada sodir bo‘lgan yong‘inda halok bo‘lgan Qirg‘izistonning 4 nafar fuqarosining jasadlari bo‘lgan samolyot Bishkek aeroportida mamlakat prezidenti va vazirlar mahkamasi vakillari tomonidan kutib olindi. Yong‘in 27 avgustda Moskva shimolida ertalab sodir bo‘lgan. Yong‘inda hammasi bo‘lib 17 kishi – 14 nafar qirg‘izistonlik va 3 nafar rossiyalik halok bo‘lgan. Qirg‘iziston tashqi ishlar vazirligi ma’lumotlariga ko‘ra, barcha halok bo‘lganlar ayollar bo‘lib, ularning ko‘pchiligi 18-25 yoshda bo‘lgan. Ayni vaqtda Moskva shifoxonalarida Qirg‘izistonning yana 3 nafar fuqarosi qolmoqda. Avvalroq 10 nafar qirg‘izistonlik jasadi bo‘lgan samolyot O‘shda qo‘ngan edi. Bishkekda samolyotni mamlakat prezidenti Almazbek Atambayev ma’muriyati rahbari Farid Niyozov va hukumat vakillari kutib oldi. Ma’lum qilinishicha, Qirg‘iziston favqulodda vaziyatlar vazirligi halok bo‘lganlarni tug‘ilib o‘sgan yurtlariga yetkazish uchun maxsus mashinalar ajratgan.